Lazdijų herbas

Lazdijų herbas - vienas iš Lazdijų raj. savivaldybės ir Lazdijų miesto heraldikos atributų.

Aprašas 
Herbo raudoname lauke stovintis auksinis briedis raudonu liežuviu. Po briedžiu - trys juodi raktai barzdelėmis į viršų. Du sukryžiuoti lyg Andriaus kryžius, trečias kerta juos vertikaliai.

Istorija 
1597 m. gegužės 17 d. karalius Zigmantas Vaza Lazdijams suteikė Magdeburgo teises. Ši data laikoma miesto gimtadieniu. Dokumente, kuriuo Lazdijams buvo suteikta miesto privilegija, yra nupieštas ir miesto antspaudas – herbas: briedis, o po juos trys raktai raudoname fone.

1994 m. liepos 11 d. herbą Lietuvos Respublikos Prezidentas patvirtino dekretu Nr. 351.

Herbo etalono autorius – dailininkas Arvydas Každailis.

Taip pat skaitykite 
 Lazdijų vėliava

1994 m. patvirtinti Lietuvos gyvenviečių herbai
Lazdijų rajono savivaldybės gyvenviečių herbai
Lazdijai